OpenLLM-France/wikimedia huggingface dataset:
# My Life and Work

My Life and Work (La meva vida i la meva obra) és una autobiografia de l'empresari i industrial estatunidenc Henry Ford, publicat l'any 1922 en col·laboració amb Samuel Crowther. El llibre narra les memòries, reflexions i claus de l'èxit empresarial de l'autor.

## Citacions

* El fracàs és només l'oportunitat més intel·ligent per començar de nou.
    (en anglès) Failure is only the opportunity more intelligently to begin again.
       Introduction. What is the idea?.
* L'home que disposa d'una gran quantitat de diners té més oportunitats per fer el ridícul.
    (en anglès) The man with the larger amount of money has larger opportunity to make a fool of himself.
       Chap. VIII. Wages.
* Un home no pot esperar progressar sense pensar.
    (en anglès) A man cannot expect to progress without thinking.
       Chap. IX. Why not always have good business?.
* Els diners només són una eina en el negoci, formen part de la maquinària.
    (en anglès) Money is only a tool in business. It is just a part of the machinery.
       Chap. XI. Money and goods.
* El que és desitjable i just mai és impossible.
    (en anglès) What is desirable and right is never impossible.
       Chap. XIII. Why be poor?.
* L'hàbit del fracàs és purament mental i és la mare de la por.
    (en anglès) The habit of failure is purely mental and is the mother of fear.
       Chap. XV. Why charity?.

### Capítol XVII. Things in general

* Aprenem més dels nostres fracassos que dels nostres èxits.
    (en anglès) We learn more from our failures than from our successes.
* Un home que no pot pensar no és un home educat encara que hagi adquirit molts títols universitaris.
    (en anglès) A man who cannot think is not an educated man however many college degrees he may have acquired.
* Pensar és la feina més dura que qualsevol pot fer, i probablement sigui la raó per la qual tenim tan pocs pensadors.
    (en anglès) Thinking is the hardest work any one can do — which is probably the reason why we have so few thinkers.
* L'autèntica educació s'adquireix mitjançant la disciplina de la vida.
    (en anglès) True education is gained through the discipline of life.
* La finalitat de l'educació no és omplir la ment de l'home amb fets; és ensenyar-li com utilitzar la seva ment en el raonament.
    (en anglès) The object of education is not to fill a man's mind with facts; it is to teach him how to use his mind in thinking.

## Bibliografia

* Ford, Henry. My life and work. Garden City, New York: Doubleday, Page & Company, 1923 [Consulta: 20 setembre 2015].
# Muro d'Alcoi

Muro d'Alcoi és un municipi valencià de la comarca del Comtat.

## Dites populars

* De Muro, ni haca, ni burro, ni cosa que valga un duro.
* En Muro tots són beatos, socarrats en Cocentaina, en Gorga són cavallers, culiblancs en Almudaina.
    (var.) En Muro tots són beatos, socarrats en Cocentaina, en Gorga són baladrons, culiblancs en Almudaina.
* En Muro tots són carlistes; en Alcoi, republicans; en Cocentaina, pandorgos; i en Alcúdia, lliberals.
* Herba seca per al burro sols me'n queda un manollet, però demà anirè a Muro i li'n pendrè un costalet.
* I do, duu-ho a Muro.
* Pluja en Alcoi, peix en Muro.
* Qui vol sa casa bona, que de Muro sigui la dona.
    (var.) Si vols cosa bona, de Muro la dona.
* Turballos, cau de raboses, i Gaianes, la llobera, i Muro, l'avivador de la gent malfaenera.
          L'avivador fa referència a la cambra petita dedicada a avivar o criar els cucs de filar.

## Referències

* 1 2 3 Sanchis Guarner, 1983, p. 110-111, Vol. 3. Sector meridional.
* 1 2 3 4 5 6 Parés i Puntas, 1999, p. 477-524.
* ↑ Agulló i Guerra, Alexandre. Brots i esclafits verbals d’Alcoi i rotgle de pobles muntanyencs.. ISBN 8440437374.

## Bibliografia

* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sanchis Guarner, Manuel. Els pobles valencians parlen els uns dels altres. València: Eliseu Climent, 1983. ISBN 8475020674.

## Enllaços externs

* Pàgina web de l'Ajuntament de Muro d'Alcoi
# Mussol

El mussol (Athene noctua), miula o xot és un ocell de l'ordre dels estrigiformes, de la família dels estrígids. D'aspecte rodanxó, té les parts superiors de color terrós pigades i llistades de blanc groguenc, les inferiors blanques llistades de bru fosc, i l'iris groc.

## Dites populars

* A casa d'En Mussol, sa dona fa lo que vol.
* Bé cantes, mussol, si vas tot sol.
* Cada mussol canta en es seu redol.
* El cant del mussol, assenyala pluja.
    (var.) Quan el mussol canta, senyal d'aigua.
* Fa mala cara el mussol, perquè no es tracta amb el sol.
* Mussol de dia, aigua de nit.
* Quan canta el mussol pel gener, és que encara ha de fer fred molt rigorós.
* Quan el mussol canta en gener, un altre hivern ve.
* Qui viu tot sol sembla un mussol.
    (var.) Tot sol, vol dir mussol.
* Si fas cara de mussol, no veuràs sortir es sol.
* Si som mussol, no som tot sol.

## Frases fetes i locucions

* Ésser com un mussol.
    (var.) Semblar un mussol.
    (var.) Fer es mussol.
          Estar en silenci i capficat.
* Estar sol, com un mussol.
          Estar en completa solitud.

## Referències

* 1 2 3 4 5 6 7 8 9 Alcover, Antoni M.; Moll, Francesc de B. Diccionari català-valencià-balear. Barcelona: IEC, 2002.
* 1 2 Cinc mil refranys catalans i frases fetes populars, 1965.
* 1 2 3 Parés i Puntas, 1999.
* ↑ «Mussol». Gran Diccionari de la Llengua Catalana. Barcelona: Grup Enciclopèdia Catalana. [Consulta: 15 febrer 2014].
* Parés i Puntas, Anna. Tots els refranys catalans. Barcelona: Edicions 62, 1999. ISBN 842974519X.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
# Murasaki Shikibu

Murasaki Shikibu (japonès: 紫 式部; c. 973 – c. 1014 or 1025) va ser una escriptora japonesa. Com a autora d'un diari i de la novel·la Genji Monogatari va ser pionera de la literatura japonesa i del gènere de la novel·la.

## Citacions

* A mesura que avança la tardor, la residència de Tsuchi-mikado va prenent un aspecte tan agradable que no sabria com explicar-ho.
       Murasaki-Shikibu. Diari (Nikki), 1008 d.C.
* Tornant de les cambres de la senyora, dono un cop d'ull per la porta de la dama Ben no Saishô: és l'hora en què fa la migdiada. Damunt de vestits de color lapislàtzuli, àster malva i d'altres, s'hi ha deixat anar un sobretot vermell fosc, d'una brillantor meravellosa, que li cobreix el rostre; amb el cap recolzat en una capsa d'escrivania, el dibuix del seu front és d'una delicadesa exquisida. Em fa pensar en aquestes nobles damisel·les que veiem representades en les pintures, per això enretiro la tela que li tapa la boca, i exclamo: "¡Em feu pensar en l'heroïna d'alguna història!", ella alça la vista: "¡Actueu com una boja! ¿Creieu que està bé despertar així, sense contemplacions, algú que dorm?", diu, i el rubor que envaeix el seu rostre lleugerament alçat la fa encara més seductora.
       Murasaki-Shikibu. Diari (Nikki), 1008 d.C.
* Per rejovenir-me
    de rosada de crisantems
    humitejant-me'n la màniga
    a la mestressa de les flors
    els mil anys li confiaré
    En el mateix moment que amb aquest poema em disposo a tornar-li el detall, em diuen que la missatgera ja se n'ha tornat allà baix, i aleshores ho haig de deixar córrer.
       Murasaki-Shikibu. Diari (Nikki), 1008 d.C.
* La blancor immaculada que regna al voltant de la senyora fa destacar per contrast l'aspecte de les seves dones, talment que les cabelleres semblen esbossos a la tinta obra d'un hàbil pintor.
       Murasaki-Shikibu. Diari (Nikki), 1008 d.C.
* Jo, que he vsicut sense haver gaudit mai, en cap assumpte, del més petit episodi que hagi valgut la pena recordar, no tinc l'avenir ni de bon tros assegurat, pensament que no sé com treure'm del cap, si no és sumint-me en la desesperació.
       Murasaki-Shikibu. Diari (Nikki), 1008 d.C.
* Veient La història del príncep Genji que és allà, al davant de la senyora, monsenyor es lliura a les seves facècies habituals i, embalat, escriu en un paper estès sota unes prunes:
       Coneixent la fama
       del vostre sabor picant
       qualsevol que us vegi
       no sabria sense collir-vos
       continuar el seu camí em sembla
    A la qual cosa responc:
       Ningú que jo sàpiga
       encara no m'ha collit
       llavors qui doncs ha pogut
       atrevir-se a parlar
       del meu sabor picant
       Murasaki-Shikibu. Diari (Nikki), 1008 d.C.

## Referències

* ↑ Murasaki-Shikibu, 1990, p. 9.
* ↑ Murasaki-Shikibu, 1990, p. 35.
* ↑ Murasaki-Shikibu, 1990, p. 36.
* ↑ Murasaki-Shikibu, 1990, p. 44.
* ↑ Murasaki-Shikibu, 1990, p. 93.
* ↑ Murasaki-Shikibu, 1990, p. 101.

## Bibliografia

* Murasaki-Shikibu. Diari (Nikki). Traducció: Farreny i Sistac, Dolors. Edicions de l'Eixample, 1990, p. 108. ISBN 84-86279-22-4.
# Murtra

La murtra, murta, murter, mirter, murtrer o murtrera (Myrtus communis) és una planta de la família de les mirtàcies, un arbust amb flors blanques i baia aromàtica, negra blavosa i comestible, que creix a les costes de la Mediterrània.

## Citacions

* Admiri la pleballa, les coses vils; quant a mi, demano [...] que la meva cabellera sigui coronada per la murtra que tem el fred i que, talment, sigui llegit arreu pels neguitosos amants.
       Amores, Liber I, 15, 15 aC. — Ovidi
          Coronat de murtra, és a dir, al servei de Venus.

## Dites populars

* A maig murta, i a setembre fruita.
    (var.) P'es maig, murta; i p'es setembre, fruita.
    (var.) Pel maig, murtra; pel setembre, fruita.
* Murta, l'amor és fuita.
* Tots tenim murta.

## Frases fetes i locucions

* Escampar murta.
          Estendre murta tirant-la per en terra com a ornament en dies de processó o festa d'algun sant.
* Espolsar sa murta [a qualcú].
          Donar una tupada, pegar.

## Cançons populars

* Cara de murta florida, / vós me deis que teniu set; / vetací un guinavet, / xapau-me el cor, atrevida.
* Has anat a sa murtera / i murta no me n'has duita; / diuen que murta, amor fuita, / i jo la tenc vertadera.
* Jo no som tan ignorant / com vós vos caleu pensar: / com mu mare em desmamà, / mon pare ja em va passar / per mosso amb un escolà / perque sabés escampar / sa murta segons es Sant.
* L'entrà de la murta és / un carro ple de flocs, / un llaurador cantant / i un atre tirant flors.
* Ramellet de murta tendra, / ja pots començar a florir; / a ta mare tenc de dir, / es vespre, si em vol per gendre.
* Vetaquí un brot de murta / collit de la meva mà / per veure si et tornarà / aquella amor que t'ha fuita.

## Referències

* ↑ Ovidi, 1971, p. 59.
* 1 2 Alcover, Antoni M.; Moll, Francesc de B. «Fruita». A: Diccionari català-valencià-balear. Barcelona: IEC, 2002.
* ↑ Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* 1 2 3 4 5 6 7 Alcover, Antoni M.; Moll, Francesc de B. «Murtra». A: Diccionari català-valencià-balear. Barcelona: IEC, 2002.
* 1 2 Alcover, Antoni M.; Moll, Francesc de B. «Escampar». A: Diccionari català-valencià-balear. Barcelona: IEC, 2002.
* ↑ Alcover, Antoni M.; Moll, Francesc de B. «Espolsar». A: Diccionari català-valencià-balear. Barcelona: IEC, 2002.

## Bibliografia

* Ovidi. Amores. Barcelona: Fundació Bernat Metge, 1971. ISBN 8472259692.
# Mura

Mura és un poble, cap del municipi del mateix nom, al sud-est de la comarca del Bages.

## Dites populars

* A Mura el llop pastura, a Granera el llop s'espera, a Talamanca el llop es tanca i a Rocafort el llop ja és mort.
    (var.) A Talamanca, el llop hi canta; a Mura, hi pastura i a Rocafort hi és mort.
* Talamanca, Mura i Rocafort, tres pobles de mala mort.

## Referències

* 1 2 3 Pàmies i Riudor, Víctor. «Mura» (en català). Paremiologia catalana comparada digital, 2020-.

## Enllaços externs

* Mura - Lloc web oficial
# Murray Walker

Graeme Murray Walker (Birmingham, Anglaterra, 10 d'octubre de 1923 - Fordingbridge, Anglaterra, 13 de març de 2021), conegut com Murray Walker, fou un periodista i comentarista anglès de curses de Formula 1.

## Citacions

* Realment creia que tenia un dret diví per guanyar.
    (en anglès) He actually believed that he had a God-given right to win.
       Documental The Right to Win, 2004.
          Frase sobre la personalitat i la determinació d'Ayrton Senna en les curses de Formula 1

### Murrayisms

Comentaris fets per Murray Walker durant les retransmissions de les curses de Formula 1, sovint molt evidents o incorrectes:
* Amb la meitat de la cursa completada, queda per endavant l'altra meitat.
    (en anglès) With half the race gone, there is half the race still to go.
* Això és història, i dic història perquè ocorre en el passat.
    (en anglès) That's history. I say history because it happened in the past.
* I Michael Schumacher es troba actualment en una molt bona posició, és l'últim.
    (en anglès) And Michael Schumacher is actually in a very good position. He is in last place.
* No hi ha res dolent al cotxe excepte que està en flames.
    (en anglès) There's nothing wrong with his car except that it's on fire.
* No cometo errors. Faig profecies que immediatament es converteixen en errònies.
    (en anglès) I don't make mistakes. I make prophecies which immediately turn out to be wrong.
* Qualsevol cosa passa en un Gran Premi i normalment passa.
    (en anglès) Anything happens in Grand Prix racing, and it usually does.

## Referències

* 1 2 Curtis, Ben «Murray Walker at 90: The legendary F1 commentator's most fabulous faux pas». Mirror, (10-10-2013) [Consulta: 19 novembre 2016].
* 1 2 3 4 «Funniest ever Murrayisms: A tribute to the marvellous Murray Walker». Eurosport UK, (10-10-2013) [Consulta: 19 novembre 2016].
# Llimona

La llimona és el fruit comestible del llimoner (Citrus limon).

## Dites populars

* Aire, sol, all i llimona, poca feina al metge dóna.
* Les llimones no volen veure maig.
* Llimona i all, metges al carall.
* No hi ha medecina més bona, que ceba, all i llimona.
* Si apretes molt la dona amarga com la llimona.
* Suc de llimona, medicina bona.

## Referències

* 1 2 3 4 5 Parés i Puntas, 1999.
* ↑ Cinc mil refranys catalans i frases fetes populars, 1965.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
# Llima

Una llima és un eina manual emprada per ferrers i mecànics per a rebaixar, allisar i polir diversos metalls. Les màquines llimadores porten llimes especials que són les eines que efectuen la llimada.

## Endevinalles

* Verola no he tingut jo i tota gravada estic, i a més que tinc mà te dic i ni menys persona so. Crei, lector, que fins fa pena al qui em vegi treballar, puig qui de mi sol usar ho allisa tot amb ma esquena.

## Referències

* ↑ Castellví, 1956.

## Bibliografia

* Castellví, Joan. Cinc-centes endevinalles / recollides, traduïdes, originals i versificades per Joan Castellví Cerdà (en català). 3a edició. Barcelona: Eler, 1956.
# Llibre d'Amic e Amat

El Llibre d'Amic e Amat és un llibre de Ramon Llull redactat entre 1276 i 1278 que fou inclòs posteriorment com a llibre cinquè del Blanquerna sota el títol De vida ermitana. Consta de 365 pensaments, de gran valor poètic, alguns dels quals dialogats. Els elements constitutius són l'Amic (l’home), l'Amat (Crist o Déu) i l'amor, sovint personificat, que sol ésser l'intermediari entre tots dos.

## Citacions

* Si no sabés que és l'amor, com podria saber què són els treballs, la tristesa i el dolor?
       Llibre d'Amic e Amat. § 10.
* L'amor s'ha allotjat entre el temor i l'esperança, i allà viu de pensaments i mor d'oblit.
       Llibre d'Amic e Amat. § 17.
* Les condicions de l'amor són que l'amic sigui sofert, pacient, humil, temorós, diligent, confiat, i que s'aventuri a grans perills per tal d'honorar el seu amat.
       Llibre d'Amic e Amat. § 33.
* Les claus de les portes de l'amor són daurades de cavil·lacions, sospirs i plors; i el cordó de les claus és de consciència, contrició, devoció i satisfacció; i els porters són la justícia i la misericòrdia.
       Llibre d'Amic e Amat. § 42.
* L'amic digué a l'amat: ― En tu estan la meva fatiga i la meva curació: com més em guareixes, més augmenta el meu mal, i com més mal em fas, més salut em dones.
       Llibre d'Amic e Amat. § 51.
* Respongué l'amat: ― El teu amor és el segell i la garantia amb què mostres les meves honres a la gent.
       Llibre d'Amic e Amat. § 51.
* L'amor s'engendra en els pensaments i se sustenta en la paciència.
       Llibre d'Amic e Amat. § 217.

## Referències

* 1 2 3 4 5 6 7 Llull, 2016.

## Bibliografia

* Llull, Ramon. Alzamora, Sebastià (ed.). Llibre d'amic i amat. Barcelona: Barcino, 2016 (Tast de clàssics ; 12). ISBN 9788472268074.
# Llibre de les bèsties

El Llibre de les bèsties és una narració breu de caràcter politicosocial que forma part del Llibre de meravelles de Ramon Llull.

## Citacions
### De l'elecció del rei

* La noblesa de rei s'ha de correspondre amb la bellesa de persona: que sigui gran, humil, i que no faci mal a la seva gent.
       — Bou
* Quan Déu creà el món, no el creà amb la intenció que l'home fos conegut i estimat, sinó per tal que Ell fos estimat i conegut per l'home.
       — Na Renard

### Del consell del rei

* L'ofici de rei és molt perillós i de gran treball: és perillós, perquè pels pecats del rei s'esdevé que Déu envia moltes vegades fam, malalties, mort i guerres a la terra; i el mateix fa pel pecat del poble.
       — Lleó

### De com Na Renard fou porter del rei

* La bèstia més orgullosa i aquella on hi ha més avarícia que en cap altra és l'home.
       — Na Renard

### Dels missatgers que el Lleó envià al rei dels homes

* Déu és just i misericordiós. Fa justícia si perdona aquell qui no peca expressament i que es penedeix i demana perdó quan ha errat per accident o per ventura.
       — Rei
* El dany que ve d'un mal príncep és incalculable: una, pel mal que fa; l'altra, pel bé que podria fer i que no fa.
       — Hostaler

### Del combat del Lleopard i del Linx

* Déu és veritat, i per això tothom qui mantingui falsedat es combat contra Déu i contra veritat.
       — Serpent

### De la mort de Na Renard

* Tota promesa és vana sense testimonis.
       — Elefant
* En un vas petit no hi pot caber gaire vi, ni en persona que sigui de vil estament no hi cap gran honrament ni gran lleialtat.
       — Elefant

## Bibliografia

* Llull, Ramon. Llibre de les bèsties. Barcelona: Hermes, 1999 (Biblioteca Hermes. Clàssics catalans ; 1. Narrativa). ISBN 84-8287-400-4.
# Llibre dels Salms

El Llibre dels Salms, Salteri o Salms és un llibre bíblic que inclou una col·lecció de 150 salms amb anotacions litúrgiques i musicals. Els textos contenen anotacions dels títols, litúrgiques i musicals, ja que estaven preparats per a ser cantats amb acompanyament musical.

## Citacions
### Llibre primer
#### Salm 1. El camí del just i el de l'injust

* Feliç l'home que no es guia pels consells dels injustos.
       Ps 1,1.
* Els culpables no resistiran al judici, cauran els pecadors a l'assemblea dels justos.
       Ps 1,5.

#### Salm 7. Apel·lació al judici de Déu

* Déu és un jutge just, que s'imposa cada dia.
       Ps 7,12.

#### Salm 15. Comportament de l'hoste de Jahvè

* El qui viu honradament i practica la justícia, diu la veritat tal com la pensa.
       Ps 15,2.

## Referències

* 1 2 3 4 Salms, 2006, Llibre primer.

## Bibliografia

* «Salms». A: La Bíblia. Alacant: Biblioteca Virtual Joan Lluís Vives, 2006 [Consulta: 25 gener 2015].
# Lliri

El lliri és una planta monocotiledònia de les famílies de les liliàcies, les iridàcies, les aràcies o les amaril·lidàcies, amb flors moltes de les quals són aromàtiques, es cultiven en jardineria i per extensió reben el mateix nom.

## Citacions

* El teu amor per mi / El meu amor per tu / Amor indistingible / Si tu ets el trèvol de l'arbust blanc ... / Si jo sóc el lliri blanc...
    (en japonès) おもひおもふ今のこころに分ち分かず君やしら萩われやしら百合
       Capítol L'ahir és un altre món (をば千とせの前の世とも思ひ) de la col·lecció Pèl enredat (Midaregami, みだれ髪), 1901. — Yosano Akiko
* Lliri blanc espolsa un raig de perfum i cau a la molsa la cuca de llum.
       La cuca de llum, ca. 1928. — Joan Maria Guasch i Miró

## Dites populars

* El parir és un lliri, i el criar un martiri.

## Frases fetes i locucions

* Anar amb el lliri en la mà.
          Es diu d'una persona sense malicia i excessivament crèdula.
* Més blanc que un lliri.
          Representa virtut

## Referències

* ↑ Pulvers, Yosano.
* ↑ Soler i Amigó, 1998, p. 192.
* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 4 octubre 2024].

## Bibliografia

* Pulvers, Roger; Akiko, Yosano «Yesterday Is Another World. Tanka by Yosano Akiko» (en anglès i japonès). The Asia-Pacific Journal, vol. 8, 8, 3, (febrer 2010). ISSN: 1557-4660 [Consulta: 1534586954].
* Soler i Amigó, Joan. Enciclopèdia de la fantasia popular catalana. Barcelona: Barcanova, 1998. ISBN 9788448900120.
# Caçador

Un caçador és una persona que es dedica a la caça.

## Dites populars

* Al llenyataire, caça i al caçador, llenya.
    (var.) Al llenyater, caça; i al caçador, llenya.(Gandesa)
* Caçador de moixonets, guanya, però menudets.
* Caçador de reclam, fred i fam.
* Caçador i pescador, sempre els fuig la més grossa.
* El caçador que vol caça, no amenaça.
    (var.) Lo caçador que vol caça a la caça no amenaça.
* Per Tots-Sants, caçador, aplega els rams.
* Pescador i caçador, o fam o fred o calor.
    (var.) Pescador, ò caçador, ò fam, ò fret, ò calor.

## Frases fetes i locucions

* Ésser més caçador que s'escopeta.(Mall.)
          Tenir molta afició a la caça.

## Referències

* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* ↑ Alcover, Antoni M.; Moll, Francesc de B. «llenyater». A: Diccionari català-valencià-balear. Barcelona: IEC, 2002.
* 1 2 3 4 5 6 7 Alcover, Antoni M.; Moll, Francesc de B. «caçador». A: Diccionari català-valencià-balear. Barcelona: IEC, 2002.
* 1 2 Carlos i Amat, Joan. Quatre cents aforismes cathalans. Barcelona: Estampa de Ioan Pau, y Ioan Marti Llibraters, 1718.